
Jegyzőkönyv

Zalakaros Város Önkormányzata 
Képviselő-testülete

2024. augusztus 01-jén megtartott
nyílt üléséről








[bookmark: _Hlk114647917]Jegyzőkönyv

Készült Zalakaros Város Önkormányzata Képviselő-testülete a Zalakarosi Közös Önkormányzati Hivatal (8749 Zalakaros Gyógyfürdő tér 1.) tanácstermében 2024. augusztus 01-jén 08,22 órai kezdettel megtartott nyílt üléséről.

Jelen vannak: 
Novák Ferenc 			polgármester 
Czimondor Nándor 		alpolgármester 
Czirákiné Pakulár Judit          képviselő
Kötő Attila                             képviselő
Magyarné Kovács Judit         képviselő (09,48 órakor távozott az ülésteremből)
Vlasicsné Dörgönye Márta 	képviselő 

Igazoltan távol:
Stégli János                            képviselő

Tanácskozási joggal jelen vannak: 
Tulok Anett                            jegyző
Horváthné Juhász Barbara     pénzügyi osztályvezető
Balázs László                         projektmenedzser 
Bálizs Andrej                         főépítész
Bodor Johanna 	            igazgatási ügyintéző, jegyzőkönyv-vezető
Novák Ferenc: Köszönti a megjelenteket. Megállapítja, hogy az ülés határozatképes, mivel 6 képviselő-testületi tag az ülésen jelen van.

Jegyzőkönyv hitelesítőknek javasolja: Czimondor Nándor alpolgármestert és Czirákiné Pakulár Judit képviselőt.

Novák Ferenc: Szavazásra teszi fel a jegyzőkönyv hitelesítőire tett javaslatot.
	
Képviselő-testület 6 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Tájékoztatja a képviselő-testületet, hogy a kiküldött meghívó 6 napirendi pontra tett javaslatot, melyet ismertet: 

Napirend: 

1. Zalakaros, Zrínyi u. 2. szám alatti ingatlan földszintjére klímaberendezés beszerzése
Előterjesztő: Novák Ferenc polgármester

2. Zalakaros, Liget u. 28. szám alatti tetőfelújítással kapcsolatos döntések
Előterjesztő: Novák Ferenc polgármester

3. Úthibák és fedlapok helyreállításával kapcsolatos ajánlattételi felhívás elfogadása
Előterjesztő: Novák Ferenc polgármester

4. A „Miénk itt a tér” TOP_PLUSZ-1.1.3-21-ZA1-2022-00010 pályázathoz 
kapcsolódóan, az Integrált Területfejlesztési Stratégia megalapozó vizsgálatához főépítészi feljegyzés elfogadása
Előterjesztő: Novák Ferenc polgármester

5. A „Miénk itt a tér” TOP_PLUSZ-1.1.3-21-ZA1-2022-00010 pályázathoz 
kapcsolódóan a közbeszerzési eljárás lebonyolítására szóló ajánlattételi felhívásra beérkezett pályázatok elbírálása
Előterjesztő: Novák Ferenc polgármester

6. A „Miénk itt a tér” TOP_PLUSZ-1.1.3-21-ZA1-2022-00010 pályázathoz 
kapcsolódóan az engedélyezési tervdokumentáció és a marketing stratégia elkészítésére szóló ajánlattételi felhívások jóváhagyása
Előterjesztő: Novák Ferenc polgármester

Novák Ferenc: Javasolja nyílt ülés napirendjeként való felvételre a 7. számú a „Tájékoztatás műszaki feladatok ellátásáról” című napirendi javaslatot. Szavazásra teszi fel a napirendi pont felvételére és tárgyalására vonatkozó ügyrendi javaslatot.

Képviselő-testület 6 igen szavazattal, ellenszavazat és tartózkodás nélkül a
napirend felvételére és tárgyalására vonatkozó javaslatot elfogadta.

Novák Ferenc: Szavazásra teszi fel a napirendre történő felvételre vonatkozó döntés figyelembevételével a napirend elfogadására vonatkozó javaslatot.

Képviselő-testület 6 igen szavazattal, ellenszavazat és tartózkodás nélkül a
napirend elfogadására vonatkozó javaslatot elfogadta.

Az elfogadott napirend:                                     
1. Zalakaros, Zrínyi u. 2. szám alatti ingatlan földszintjére klímaberendezés beszerzése
Előterjesztő: Novák Ferenc polgármester

2. Zalakaros, Liget u. 28. szám alatti tetőfelújítással kapcsolatos döntések
Előterjesztő: Novák Ferenc polgármester

3. Úthibák és fedlapok helyreállításával kapcsolatos ajánlattételi felhívás elfogadása
Előterjesztő: Novák Ferenc polgármester

4. A „Miénk itt a tér” TOP_PLUSZ-1.1.3-21-ZA1-2022-00010 pályázathoz 
kapcsolódóan, az Integrált Területfejlesztési Stratégia megalapozó vizsgálatához főépítészi feljegyzés elfogadása
Előterjesztő: Novák Ferenc polgármester

5. A „Miénk itt a tér” TOP_PLUSZ-1.1.3-21-ZA1-2022-00010 pályázathoz 
kapcsolódóan a közbeszerzési eljárás lebonyolítására szóló ajánlattételi felhívásra beérkezett pályázatok elbírálása
Előterjesztő: Novák Ferenc polgármester

6. A „Miénk itt a tér” TOP_PLUSZ-1.1.3-21-ZA1-2022-00010 pályázathoz 
kapcsolódóan az engedélyezési tervdokumentáció és a marketing stratégia elkészítésére szóló ajánlattételi felhívások jóváhagyása
Előterjesztő: Novák Ferenc polgármester

7. Tájékoztatás műszaki feladatok ellátásáról
Előterjesztő: Novák Ferenc polgármester

Napirend tárgyalása:

1.       Zalakaros, Zrínyi u. 2. szám alatti ingatlan földszintjére 
      klímaberendezés beszerzése  
      Előterjesztő: Novák Ferenc polgármester
      (Előterjesztés a jegyzőkönyvhöz mellékelve.)
Novák Ferenc: Szabó Valéria családsegítő munkatárs írásos bejelentésében jelezte, hogy irodájában a múlt héten mindennap meghaladta a hőmérséklet a meghatározott megengedhető értékeket. A helyszínt a Hivatal munkatársa is megtekintette, a tapasztalt körülmények alapján a hűtés megoldását indokoltnak ítélte. A kapcsolódó ajánlattételi felhívás kiküldésre került, 3 ajánlat érkezett be, a legkedvezőbb ajánlatot a Novanger-Tech Kft adta, a vállalási díj bruttó 342.900 Ft, teljesítési határidő a megbízástól számított 3 nap. 
Kötő Attila: A Novanger-Tech ajánlatából nem egyértelmű a telepítendő klíma teljesítménye, ezért az ajánlatok nem összehasonlíthatók. Javasolja kikötni a második legkedvezőbb ajánlat szerinti legalább 3,5 kW teljesítményű hűtő-fűtő klíma beszerelését. A 4 kw körüli értékek már jónak számítanak. 

Novák Ferenc: Támogatja az elhangzottakat és szavazásra teszi fel az előterjesztés szerinti határozati javaslat elfogadását.
Képviselő-testület 6 igen szavazattal, ellenszavazat és tartózkodás nélkül az alábbi határozatot fogadta el:

Képviselő-testület 120/2024. (VIII.01.) számú határozata:
Zalakaros Város Önkormányzat Képviselő-testülete
1. megállapítja, hogy Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által, „Zalakaros, Zrínyi u. 2. klímabeszerzés” tárgyú ajánlattételi eljárás keretében határidőn belül három db ajánlat érkezett be az alábbi vállalkozásoktól:
a) [bookmark: _Hlk173241512]Greenpowers Energy Kft (8749 Zalakaros, Hegyalja u 83.)
b) Hadi László E.V. (8800 Nagykanizsa, Kertész u. 12.)
c) Novanger-Tech Kft. (8774 Gelse, Kossuth utca 93.);
2. az 1. pont szerint benyújtott ajánlatokat érvényesnek, az ajánlattételi eljárást eredményesnek nyilvánítja,
3. nyertes ajánlattevőként a Novanger-Tech Kft.-t (8774 Gelse, Kossuth utca 93.) hirdeti ki 270.000 Ft +Áfa (br. 342.900 Ft) ajánlati árral azzal, hogy az ajánlattevő legalább 3,5 kw teljesítményű hűtő-fűtő klímaberendezés telepítését vállalja,
4. felhatalmazza a Polgármestert a kapcsolódó vállalkozói szerződés aláírására.
5. A vállalkozói díj pénzügyi fedezetét bruttó 342.900 Ft összegben Zalakaros Város Önkormányzat 2024. évi költségvetés Általános tartalék terhére biztosítja.

Határidő:            5 napon belül (2024.08.06.)
Felelős:                Novák Ferenc polgármester
Operatív felelős: Bognár Ottó Péter településüzemeltetési ügyintéző

2.        Zalakaros, Liget u. 28. szám alatti tetőfelújítással kapcsolatos 
       döntések
       Előterjesztő: Novák Ferenc polgármester
       (Előterjesztés a jegyzőkönyvhöz mellékelve.)

Novák Ferenc: Több kérdés van, a kivitelezői pótmunka és határidő, a műszaki ellenőr és egyéb felújítások kérdése. 

Czimondor Nándor: Korábban is volt hasonló probléma a műszaki ellenőrrel kapcsolatban, ezért javasolja a vonatkozó szerződések felülvizsgálatát. 

Vlasicsné Dörgönye Márta: Kérdezi, hogy mely időtartamra szól a műszaki ellenőrrel kötött megbízási szerződés. Az ellenőr szerepe és tevékenysége az önkormányzatnak nagyon fontos. A pótmunkára tekintettel még nem találkozott ilyen kérelemmel, pótmunka és egyéb munka is felmerülhet. Nem érthető, hogy ezért miért kér plusz pénzt. Ezt érdemes lenne átgondolni a jövőre és a szerződésben egyértelműen rendezni.

Torma László: Erről már régebben volt szól. A szerződésben szerepel, hogy a megbízás a kivitelezés befejezéséig szól és a garanciális munkák is szerepelnek benne.

Tulok Anett: Elmondja, hogy a többletigénnyel kapcsolatban kikérte az önkormányzat jogi ügyeit ellátó ügyvéd állásfoglalását is, aki véleménye szerint a szerződés alapján a pótmunkára nem jár többletdíjazás, ugyanakkor egyéb okból a felek ettől eltérően megegyezhetnek. 

Novák Ferenc: Egyetért a szerződések áttekintésével. Dombai úr augusztus 16-ig tett ajánlatot, erre hivatkozik a többletigénye kapcsán.

Vlasicsné Dörgönye Márta: A szerződésben a várható befejezés időpontja szerepel. Jogszabály határozza meg a műszaki ellenőri feladatokat.

Czirákiné Pakulár Judit: A pótmunkának szigorú szabályai vannak, ez beletartozik a műszaki ellenőr munkájába.  

Tulok Anett: A szerződés 3.2. pontjában a kivitelezés tervezett befejezési időpontja szerepel, ez 2024.08.16. A 3.3. pont pedig így szól: A megbízás a kivitelezési munkák műszaki átadás-átvételi eljárásának befejezéséig szól. 

Kötő Attila: A III. határozati javaslat kapcsán a H tarifa alkalmazása nagyon fontos lenne. Elektromos kazán a fűtést és a hűtést is segíteni fogja és a szolgáltatás olcsóbb lesz, télen H tarifával gázt lehet megtakarítani. Kombinált készüléket javasol, ami a hűtést és fűtést is megoldja. 

Vlasicsné Dörgönye Márta: A felújításokat, beruházásokat, azok költségeit ütemezni lehetne, amit a későbbiek során is meg lehetne tenni. 

Magyarné Kovács Judit: A lakásokban most nem lakik senki, ezért a felújításokat most időszerű megtenni. 80 millió forintot különített el az önkormányzat a célra, a lakbér is megemelésre került és áfa köteles lett, így az áfa vissza fog jönni, így mondhatni, 60 millió forintba fog kerülni.

Czimondor Nándor: A héjazatot oldják meg először, aztán a villamos vezetéket is felül kell vizsgálni. 

Novák Ferenc: Szavazásra teszi fel az I. számú határozati javaslat elfogadását, mely a kivitelező által jelzett pótmunka szükségességére vonatkozik:
Zalakaros Város Önkormányzat Képviselő-testülete
1. elfogadja a Liget u. 28. szám alatti ingatlan tetőfelújítása kapcsán a munkálatokkal megbízott kivitelező által jelzett pótmunka szükségességét bruttó 4.095.524 Ft összegben;
2. a pótmunka többletköltségének pénzügyi fedezetét Zalakaros Város Önkormányzat 2024. évi költségvetésében a Liget u. 28. szám alatti lakások tető felújítására elkülönített keretösszeg terhére biztosítja;
3. felhatalmazza a polgármestert az előterjesztés mellékletét képező szerződés módosítás aláírására.

Képviselő-testület 6 igen szavazattal, ellenszavazat és tartózkodás nélkül az alábbi határozatot fogadta el:

Képviselő-testület 121/2024. (VIII.01.) számú határozata:
Zalakaros Város Önkormányzat Képviselő-testülete
1. elfogadja a Liget u. 28. szám alatti ingatlan tetőfelújítása kapcsán a munkálatokkal megbízott kivitelező által jelzett pótmunka szükségességét bruttó 4.095.524 Ft összegben;
2. a pótmunka többletköltségének pénzügyi fedezetét Zalakaros Város Önkormányzat 2024. évi költségvetésében a Liget u. 28. szám alatti lakások tető felújítására elkülönített keretösszeg terhére biztosítja;
3. felhatalmazza a polgármestert az előterjesztés mellékletét képező szerződés módosítás aláírására.
Határidő:            azonnal
Felelős:               Novák Ferenc polgármester
Operatív felelős: Bognár Ottó Péter településüzemeltetési ügyintéző
Novák Ferenc: Szavazásra teszi fel az elhangzottaknak megfelelően módosított II. számú határozati javaslat elfogadását, mely a műszaki ellenőri feladatokkal megbízott szakértő többletigényére vonatkozik:
Zalakaros Város Önkormányzat Képviselő-testülete
1. a Liget u. 28. szám alatti ingatlan tetőfelújításával összefüggésben a műszaki ellenőri feladatokkal megbízott szakértő - a műszaki ellenőri szolgáltatás díjának időarányos emelésére vonatkozó- kérelmével összefüggésben úgy határoz, hogy a pótmunkák miatt a műszaki ellenőr - tekintettel a 2024.06.26-án kelt megbízási szerződés 3.2. és 3.3. pontjaira -többletdíjazásra nem jogosult;
2. felkéri a polgármestert, hogy a műszaki ellenőrt tájékoztassa az 1. pont szerinti döntésről.

Képviselő-testület 5 igen szavazattal, ellenszavazat nélkül és 1 tartózkodással az alábbi határozatot fogadta el:

Képviselő-testület 122/2024. (VIII.01.) számú határozata:
Zalakaros Város Önkormányzat Képviselő-testülete
1. a Liget u. 28. szám alatti ingatlan tetőfelújításával összefüggésben a műszaki ellenőri feladatokkal megbízott szakértő - a műszaki ellenőri szolgáltatás díjának időarányos emelésére vonatkozó- kérelmével összefüggésben úgy határoz, hogy a pótmunkák miatt a műszaki ellenőr -tekintettel a 2024.06.26-án kelt megbízási szerződés 3.2. és 3.3. pontjaira - többletdíjazásra nem jogosult;
2. felkéri a polgármestert, hogy a műszaki ellenőrt tájékoztassa az 1. pont szerinti döntésről.
Határidő:            azonnal
Felelős:                Novák Ferenc polgármester
Operatív felelős: Bognár Ottó Péter településüzemeltetési ügyintéző
Novák Ferenc: Szavazásra teszi fel az III. számú határozati javaslat elfogadását, mely az önkormányzati bérlakások kiadhatóságára vonatkozik:
Zalakaros Város Önkormányzat Képviselő-testülete a Liget u. 28. szám alatti önkormányzati bérlakások kiadhatósága érdekében felkéri a Zalakarosi Közös Önkormányzati Hivatalt, hogy
1. szaktervezővel vizsgáltassa felül a meglévő fűtési, illetve elektromos rendszert és a felmerülő hűtési – fűtési feladatok ellátására alternatív megoldásokat terjesszen a Képviselő-testület elé;
2. gondoskodjon a lakások szükséges felújítási munkálatainak felméretéséről és azokra kérjen indikatív árajánlatokat és azokat terjessze a Képviselő-testület elé.


Képviselő-testület 6 igen szavazattal, ellenszavazat és tartózkodás nélkül az alábbi határozatot fogadta el:

Képviselő-testület 123/2024. (VIII.01.) számú határozata:
Zalakaros Város Önkormányzat Képviselő-testülete a Liget u. 28. szám alatti önkormányzati bérlakások kiadhatósága érdekében felkéri a Zalakarosi Közös Önkormányzati Hivatalt, hogy
1. szaktervezővel vizsgáltassa felül a meglévő fűtési, illetve elektromos rendszert és a felmerülő hűtési – fűtési feladatok ellátására alternatív megoldásokat terjesszen a Képviselő-testület elé;
2. gondoskodjon a lakások szükséges felújítási munkálatainak felméretéséről és azokra kérjen indikatív árajánlatokat és azokat terjessze a Képviselő-testület elé.

[bookmark: _Hlk173154688]Határidő:            soron következő szeptemberi rendes ülés 
Felelős:                Novák Ferenc polgármester 
Operatív felelős: Bognár Ottó Péter településüzemeltetési ügyintéző
3.         Úthibák és fedlapok helyreállításával kapcsolatos ajánlattételi
        felhívás elfogadása
        Előterjesztő: Novák Ferenc polgármester
        (Előterjesztés a jegyzőkönyvhöz mellékelve.)

Vlasicsné Dörgönye Márta: Javasolja, hogy a műszaki tartalom legyen egzakt módon meghatározva, ugyanis nem derül ki az ajánlattételi felhívásból, pontosan milyen munkálatokra is várunk ajánlatot. 

Novák Ferenc: Az ajánlati felhívást pontosítanunk kell.

Czimondor Nándor: Ehhez javasolja bevonni zalakarosi kivitelezőket, szakértőket. 

Vlasicsné Dörgönye Márta: Javasolja további potenciális ajánlattevőknek is megküldeni az ajánlattételi felhívást a felsorolt 8 szereplőn túl. 

Novák Ferenc: Szavazásra teszi fel az előterjesztés szerinti határozati javaslat, mely Úthibák és fedlapok helyreállításával kapcsolatos ajánlattételi felhívás elfogadására vonatkozik:
Zalakaros Város Önkormányzat Képviselő-testülete
1. elfogadja a „Zalakaros területén megsüllyedt csatorna fedlapok, víznyelők szintre emelése, illetve a meglévő közművek nyomvonalában megsüllyedt aszfaltburkolat javítása” tárgyan a melléklet szerinti ajánlattételi felhívást azzal, hogy abban a műszaki tartalom kerüljön pontosításra a konkrét elvárások meghatározásával;
1. felkéri a Hivatalt, hogy az előterjesztésben javasolt gazdasági szereplőkön túl kutasson fel további potenciális ajánlattételre alkalmas gazdasági szereplőket, és szélesebb körben küldje ki a pontosított ajánlattételi felhívást, majd a beérkezett ajánlatokat terjessze a Képviselő-testület elé.

Képviselő-testület 6 igen szavazattal, ellenszavazat és tartózkodás nélkül az alábbi határozatot fogadta el:

Képviselő-testület 124/2024. (VIII.01.) számú határozata:
Zalakaros Város Önkormányzat Képviselő-testülete 
           1. elfogadja a „Zalakaros területén megsüllyedt csatorna fedlapok, víznyelők szintre emelése, illetve a meglévő közművek nyomvonalában megsüllyedt aszfaltburkolat javítása” tárgyan a melléklet szerinti ajánlattételi felhívást azzal, hogy abban a műszaki tartalom kerüljön pontosításra a konkrét elvárások meghatározásával;
            2. felkéri a Hivatalt, hogy az előterjesztésben javasolt gazdasági szereplőkön túl kutasson fel további potenciális ajánlattételre alkalmas gazdasági szereplőket, és szélesebb körben küldje ki a pontosított ajánlattételi felhívást, majd a beérkezett ajánlatokat terjessze a Képviselő-testület elé.

Határidő:            1. pont: 2024. augusztus 06.
                             2. pont: 2024. augusztus 06.-kiküldés
                             soron következő képviselőtestületi ülés-előterjesztés készítése
Felelős:                Novák Ferenc polgármester
Operatív felelős: Bognár Ottó Péter településüzemeltetési ügyintéző
4.         A „Miénk itt a tér” TOP_PLUSZ-1.1.3-21-ZA1-2022-00010 
        pályázathoz kapcsolódóan, az Integrált Területfejlesztési Stratégia
        megalapozó vizsgálatához főépítészi feljegyzés elfogadása 
        Előterjesztő: Novák Ferenc polgármester
       (Előterjesztés a jegyzőkönyvhöz mellékelve.)
Czirákiné Pakulár Judit: A megfogalmazásból nem derül ki, hogy az Integrált Területfejlesztési Stratégia felülvizsgálatára kerül sor. A főépítész úr is új ITS-ről nyilatkozik. Jogszabályok alapján új ITS elfogadására nincs lehetőség, azok felülvizsgálata lehetséges, ezért szükség szerint javasolja a nyilatkozatok pontosítását és azt, hogy az ITS kidolgozásának módja kerüljön felülvizsgálatra a projektben való elszámolhatóság szempontjából.

Balázs László: A megbízott kft. lépviselője küldte meg az előterjesztéshez szükséges mintát, mely alapján a 314/2012. (XI. 8.) Korm. rendelet 2. sz. mellékletének vagy a 419/2021. (VII. 15.) Korm. rendelet 7. § (7) bekezdés a) pontja és a (8) bekezdése alapján kell megtennie a nyilatkozatot. Ők tapasztaltak a folyamatban, az előterjesztés összeállítására és az ő javaslatai alapján került sor.

Czirákiné Pakulár Judit: Az elszámolásnál jelenthet gondot, hogy esetleg nem fogják elfogadni, ezért célszerű lenne a közreműködő szervezettel is előzetesen egyeztetni. 

Novák Ferenc: A módosítás: állásfoglalás kérése, hogy ez a költség elszámolható legyen. Szavazásra teszi fel az alábbi határozati javaslat elfogadását:
Zalakaros Város Önkormányzatának Képviselő-testülete a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet 59. § (2) bekezdésének megfelelően határoz arról, hogy meg kívánja kezdeni az épített környezet alakításáról és védelméről szóló 1997. évi LXXVIII. törvény 60. § (12) bekezdés szerinti integrált településfejlesztési stratégia (a továbbiakban: ITS) elkészítését és elfogadja a település önkormányzati főépítészének a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet 7. § (7) bekezdése szerinti feljegyzését az előterjesztés melléklete szerint azzal, hogy az ITS kidolgozásának módja kerüljön felülvizsgálatra a „Miénk itt a tér” TOP_PLUSZ-1.1.3-21-ZA1-2022-00010 azonosítószámú projektben való elszámolhatóság szempontjából.

Képviselő-testület 6 igen szavazattal, ellenszavazat és tartózkodás nélkül az alábbi határozatot fogadta el:

Képviselő-testület 125/2024. (VIII.01.) számú határozata:
[bookmark: _Hlk174024573]Zalakaros Város Önkormányzatának Képviselő-testülete a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet 59. § (2) bekezdésének megfelelően határoz arról, hogy meg kívánja kezdeni az épített környezet alakításáról és védelméről szóló 1997. évi LXXVIII. törvény 60. § (12) bekezdés szerinti integrált településfejlesztési stratégia (a továbbiakban: ITS) elkészítését és elfogadja a település önkormányzati főépítészének a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet 7. § (7) bekezdése szerinti feljegyzését az előterjesztés melléklete szerint azzal, hogy az ITS kidolgozásának módja kerüljön felülvizsgálatra a „Miénk itt a tér” TOP_PLUSZ-1.1.3-21-ZA1-2022-00010 azonosítószámú projektben való elszámolhatóság szempontjából.
Határidő:             azonnal
Felelős:                Novák Ferenc polgármester 
Operatív felelős: Balázs László projektmenedzser

5.        A „Miénk itt a tér” TOP_PLUSZ-1.1.3-21-ZA1-2022-00010
       pályázathoz kapcsolódóan a közbeszerzési eljárás lebonyolítására 
       szóló ajánlattételi felhívásra beérkezett pályázatok elbírálása
       Előterjesztő: Novák Ferenc polgármester
       (Előterjesztés a jegyzőkönyvhöz mellékelve.)
Novák Ferenc: Az ajánlattételi határidő lejártáig 3 darab ajánlat érkezett. 

Czirákiné Pakulár Judit: Kérdezi, hogy kitől kértünk be ajánlatot.

Balázs László: Attól a 3 ügyvédi irodától, akik ajánlatot tettek az előző körben is.
Czirákiné Pakulár Judit: Nagyon drágának tartja az ajánlatokat.

Balázs László: A korábbi eljárás alkalmával további két szereplő részére is megküldésre került az ajánlat, de csak a Kardkovács Ügyvédi Irodától jött be ajánlat. Velük a hatályos szerződést meg kell szüntetni, lehetőleg közös megegyezéssel. A közbeszerzési eljárás időben történő lefolytatása érdekében szorosak a határidők. 

Czirákiné Pakulár Judit: Az időtényezőtől függetlenül nem támogatja az előterjesztést. Az árat és az ajánlatkérés mikéntjét is kifogásolja. 1 évre visszamenőleg utánanézett a nagykanizsai közbeszerzési ajánlatoknak, ami alapján átlagban 1,5 millió forintos közbeszerzések voltak jellemzőek, ezért módosító javaslata, hogy kerüljön ismét meghirdetésre és a lehető legszélesebb körben kérjenek ajánlatokat. 

Novák Ferenc: Szavazásra teszi fel az alábbi határozati javaslat elfogadását:
Zalakaros Város Önkormányzat Képviselő-testülete
1. megállapítja, hogy a „Miénk itt a tér” TOP_PLUSZ-1.1.3-21-ZA1-2022-00010 azonosító számú projekthez kapcsolódó közbeszerzési szakértő kiválasztására vonatkozó eljárás tárgyban összesen három ajánlat érkezett be a Dr. Kardkovács és Társai Ügyvédi Iroda (1118 Budapest, Muskotály köz 3.), Bűrös és Gombocz Ügyvédi Iroda (1092 Budapest Kinizsi u. 21-25.I/2) és a Deák Ügyvédi Iroda (7100 Szekszárd Jókai u. 22.) részéről;
2. az ajánlattételi felhívásban biztosított jogánál fogva az eljárást eredménytelenné nyilvánítja és új eljárás lefolytatása mellett dönt,
3. felkéri a Zalakarosi Közös Önkormányzati Hivatalt, hogy a korábbival megegyező tartalmú ajánlattételi felhívást küldje ki a melléklet szerinti gazdasági szereplők részére.

Képviselő-testület 4 igen szavazattal, 1 ellenszavazattal és 1 tartózkodással az alábbi határozatot fogadta el:

Képviselő-testület 126/2024. (VIII.01.) számú határozata:
Zalakaros Város Önkormányzat Képviselő-testülete
1. megállapítja, hogy a „Miénk itt a tér” TOP_PLUSZ-1.1.3-21-ZA1-2022-00010 azonosító számú projekthez kapcsolódó közbeszerzési szakértő kiválasztására vonatkozó eljárás tárgyban összesen három ajánlat érkezett be a Dr. Kardkovács és Társai Ügyvédi Iroda (1118 Budapest, Muskotály köz 3.), Bűrös és Gombocz Ügyvédi Iroda (1092 Budapest Kinizsi u. 21-25.I/2) és a Deák Ügyvédi Iroda (7100 Szekszárd Jókai u. 22.) részéről;
2. az ajánlattételi felhívásban biztosított jogánál fogva az eljárást eredménytelenné nyilvánítja és új eljárás lefolytatása mellett dönt,
3. felkéri a Zalakarosi Közös Önkormányzati Hivatalt, hogy a korábbival megegyező tartalmú ajánlattételi felhívást küldje ki a melléklet szerinti gazdasági szereplők részére.

Határidő:            azonnal
Felelős:                Novák Ferenc polgármester 
Operatív felelős: Balázs László projektmenedzser

6.          A „Miénk itt a tér” TOP_PLUSz-1.1.3-21-ZA1-2022-00010 
         pályázathoz kapcsolódóan az engedélyezési tervdokumentáció
         és a marketing stratégia elkészítésére szóló ajánlattételi felhívások
         jóváhagyása
         Előterjesztő: Novák Ferenc polgármester
         (Előterjesztés a jegyzőkönyvhöz mellékelve.)
Czirákiné Pakulár Judit: Kérdezi, hogy a marketing stratégiára mekkora összeg van tervezve a projektben.

Balázs László: 10 millió forint.

Czirákiné Pakulár Judit: Felhívja a figyelmet, hogy nem városi stratégiát, hanem projektstratégiára kell kidolgozni, ami nem a városra, csak az adott projektre vonatkozik, így indokolatlan erre 10 millió forintot költeni. 

Novák Ferenc: Egyetért a képviselő asszonnyal.

Czimondor Nándor: A tervező javasolt a színpadi részhez kapcsolódóan például eszközöket, molinókat. Az marketing célú is lehet, át lehetne csoportosítani. 

Czirákiné Pakulár Judit: Hangsúlyozza, hogy stratégiáról van szó, ez stratégia kidolgozásról szól. Ennek kapcsán fontosnak tartja az egységes arculatot, erre az arculati kézikönyv teljesen jó. A stratégia szintjén a minimumot tartja célszerűnek meghatározni, amire elég lehet pl. 3 millió forint, a többit pedig lehetne eszközbeszerzésre fordítani. 

Balázs László: A korzó korábbi kb. 1 milliárdos pályázatánál 27 millió forint volt a marketing stratégia összege. 

Bálizs Andrej: Egyetért Czirákiné képviselő asszonnyal, az egységes arculatot érdemes és kötelező is megcsinálni. Lényeges a logó meghatározása és ez kapcsolódjon a városi marketinghez. 

Balázs László: A műszaki tartalom módosítása még nincs elfogadva, de el kell indulni, hogy haladjon a projekt. Ha terv szerint haladunk, azaz október 1-ig kiírjuk a közbeszerzést, az december 31-ig befejeződhet. Ez az 1. mérföldkő, ezt addig le kell bonyolítani. 

Czirákiné Pakulár Judit: Ezt indikatív ajánlatokkal is meg lehet oldani. Javasolt figyelembe venni, hogy ne költsünk csak stratégiára 10 millió forintot, ezért ne egyösszegű költségvetés, hanem tételes költségvetés szerepeljen az ajánlattételi felhívásban. 

Magyarné Kovács Judit: Az engedélyezési tervdokumentáció kiírásával kapcsolatban elmondja, hogy kétségei vannak. Véleménye szerint a streetball pályát nem oda kellene tenni és kérdés, hogy ez ad-e pluszt a térhez. Ez nem ennek a térnek a hangulatához való és a szökőkút „beketrecezését” ízléstelenségnek tartja, szerinte nem oldja meg a problémát.

Czirákiné Pakulár Judit: Ezzel egyetért, de meg kell bízni a tervezőt és utána egyeztetni erről.

Czimondor Nándor: Véleménye szerint a medence részt meg kellene szüntetni és buzgárok lehetnének ott, akkor a falevelek nem jelentenének problémát és nem kellene korlát sem.

Novák Ferenc: Egyetért azzal, hogy egyeztetni szükséges a tervezővel.

Kötő Attila: Új funkciót kapna a medence. Felhívja a figyelmet arra, hogy a fák ki fognak ott száradni, nagyon rossz állapotban vannak. 

Novák Ferenc: Egyetért azzal, hogy fákat kell telepíteni.

Czirákiné Pakulár Judit: Az előző pályázat kapcsán vizsgálni kell a fenntartás szükségességét, ezzel támogatni tudja. Végig kell járni a folyamatot, engedélyeztetni, de azt saját forrásból kell megoldani. Ha ki kell vágni fákat, azt szakértői dokumentációval alátámasztva kell elvégezni. 

Kötő Attila: javasolt nagyobb fát kell ültetni, mint 20 cm-es csemetéket.

Bálizs Andrej: Vannak már olyan gépek, melyek gyökerestől kiemelik a fát. Véleménye szerint egyre ziláltabb lesz a tér, arra kellene törekedni, hogy ne legyen elaprózódott. A korábbi terv alapján a tér egy nagy egész volt. Azóta több módosítás is történt, nincsen folytonosság, szabdalt a zöld terület is, minden terület be van tervezve. Kötelezővé tenné a konzultációt a tervezővel. 

Magyarné Kovács Judit 09,48 órakor távozott az ülésteremből.

Novák Ferenc: Egyetért a folyamatos konzultációval. Továbbá fel kell kérni a Karos-Park Kft.-t, hogy a beteg fákat nézzék meg és szeptemberre tegyenek javaslatot a fák pótlására. 
Szavazásra teszi fel az előterjesztés szerinti határozati javaslat elfogadását.

Képviselő-testület 6 igen szavazattal, ellenszavazat és tartózkodás nélkül az alábbi határozatot fogadta el:

Képviselő-testület 127/2024. (VIII.01.) számú határozata:
Zalakaros Város Önkormányzat Képviselő-testülete a „Miénk itt a tér” TOP_PLUSZ-1.1.3-21-ZA1-2022-00010 azonosító számú projekthez kapcsolódóan jóváhagyja az engedélyezési tervdokumentáció és a marketing stratégia elkészítésére és megvalósítására szóló ajánlattételi felhívásokat az előterjesztés melléklete szerint és felhatalmazza a polgármestert azok kiküldésére.
Határidő:            azonnal
Felelős:                Novák Ferenc polgármester 
Operatív felelős: Balázs László projektmenedzser

Novák Ferenc: Szavazásra teszi fel a Korzó területén lévő fák állapotának felülvizsgálatára és pótlására vonatkozó alábbi határozati javaslat elfogadását:
Zalakaros Város Önkormányzat Képviselő-testülete
1. megállapítja, hogy a fák leromlott egészségi állapotára tekintettel szükséges a Karos Korzó területén található faállomány állapotának teljes körű felmérése;
2. az 1. pont szerinti feladat elvégzésével a Karos Park Városgazdálkodási Kft.-t bízza meg oly módon, hogy szakértő bevonásával gondoskodjon a fák állapotának felméréséről és az elkészült szakvéleményt az esetleges fapótlásra vonatkozó javaslattal és árajánlatokkal együtt terjessze a Képviselő-testület soron következő szeptemberi rendes ülése elé.

Képviselő-testület 6 igen szavazattal, ellenszavazat és tartózkodás nélkül az alábbi határozatot fogadta el:

Képviselő-testület 128/2024. (VIII.01.) számú határozata:
Zalakaros Város Önkormányzat Képviselő-testülete
1. megállapítja, hogy a fák leromlott egészségi állapotára tekintettel szükséges a Karos Korzó területén található faállomány állapotának teljes körű felmérése;
2. az 1. pont szerinti feladat elvégzésével a Karos Park Városgazdálkodási Kft.-t bízza meg oly módon, hogy szakértő bevonásával gondoskodjon a fák állapotának felméréséről és az elkészült szakvéleményt az esetleges fapótlásra vonatkozó javaslattal és árajánlatokkal együtt terjessze a Képviselő-testület soron következő szeptemberi rendes ülése elé.

Határidő:             azonnal
Felelős:                Novák Ferenc polgármester 
Operatív felelős: Biczó Tamás, Karos Park Városgazdálkodási Kft. ügyvezető

7.         Tájékoztatás műszaki feladatok ellátásáról
         Előterjesztő: Novák Ferenc polgármester
        (Előterjesztés a jegyzőkönyvhöz mellékelve.)

Tulok Anett: A beruházási ügyintézői állás 2024. május közepe óta betöltetlen. Az üres álláshely többszöri alkalommal került meghirdetésre, a pályázat eredménytelenül zárult. A képviselő-testületi döntések végrehajtása, a beruházások és pályázatok megvalósítása érdekében feltétlenül szükséges műszaki végzettségű szakember alkalmazása. A hivatalon belül ez a feladatellátás jelenleg nem megoldott. A javaslat az, hogy a szakembert akár megbízási keretszerződéssel is foglalkoztatná a hivatal.

Novák Ferenc: Az eddigi jelentkezők képzetlenek voltak és a feladatok nincsenek végrehajtva.

Vlasicsné Dörgönye Márta: Ez a megoldás működött korábban is. Nem érti a fejvadász cég bevonását.

Tulok Anett: Végső megoldásként került megemlítésre az előterjesztésben. Első körben saját hirdetésfeladással és szakértők közvetlen megkeresésével próbálkoznak. 

Novák Ferenc: Első körben saját próbálkozás legyen. Szavazásra teszi fel az előterjesztés szerinti határozati javaslat elfogadását.


Képviselő-testület 5 igen szavazattal, ellenszavazat és tartózkodás nélkül az alábbi határozatot fogadta el:


Képviselő-testület 129/2024. (VIII.01.) számú határozata:
Zalakaros Város Önkormányzat Képviselő-testülete
1. egyetért azzal, hogy a Zalakarosi Közös Önkormányzati Hivatalban a beruházási ügyintézői munkakör ne kizárólagosan a közszolgálati tisztviselőkről szóló törvény szerinti köztisztviselői jogviszonyban kerüljön betöltésre és hozzájárul az egyéb foglalkoztatási jogviszony keretében történő foglakoztatáshoz,
1. felkéri a jegyzőt, hogy a munkakört újból hirdesse meg rugalmasabb feltételek megszabása mellett azzal, hogy a foglalkoztatás formájáról, munkarendről, díjazásról a felek állapodhatnak meg és megbízza, hogy a megállapodás alapját képező feltételekről tájékoztassa és kérje a Képviselő-testületet jóváhagyását.
Határidő: azonnal
Felelős:    Tulok Anett jegyző
Novák Ferenc: Mivel a nyílt ülésen tárgyalandó napirend nem volt, megköszönte a részvételt és a nyílt ülést 09,58 órakor bezárta.



Kmft.



                Novák Ferenc				                               Tulok Anett 
                Polgármester					                       Jegyző



             Czimondor Nándor                                                              Czirákiné Pakulár Judit
                Jkv. hitelesítő 						        Jkv. hitelesítő

